# Suella Braverman

Sue-Ellen Cassiana Braverman (Fernandes jaioa, 1980ko apirilaren 3a), Suella Braverman izenez ezaguna, politika britainiarra da, eta Erresuma Batuko barne-ministro izan zen 2022ko irailetik urte bereko urrira arte. Alderdi Kontserbadoreko kidea da. Fareham barrutiko Parlamentuko (MP) kide da 2015etik.

## Biografia

Christie eta Uma Fernandesen alaba, 1960ko hamarkadan Britainia Handira Kenyatik eta Mauriziotik emigratu zutenak, Harrowen jaio zen, eta Wembleyn hazi zen. Uxendonen (Brent konderria) egin zuen lehen hezkuntza, eta gero Heathfieldera joan zen beka bati esker.
Zuzenbidea ikasi zuen Cambridgeko Queens' Collegen, eta Parisko I. Panthéon-Sorbonne Unibertsitatean Europako eta Frantziako zuzenbideko masterra egin zuen. Ikasketetan, Cambridgeko Unibertsitateko Tory elkarteko lehendakaria izan zen. 2005 eta 2015 bitartean, abokatu lanetan aritu da.
Middle Templeko kide izan zen, eta Astbury beka lortu zuen 2005ean. Gray's Inn-en prestakuntza osatu zuen, eta 2008an immigrazioaren planifikazioan, kontrol jurisdikzionalean eta zuzenbidean espezializatu zen. 2010ean Ogasuneko abokatu gradua lortu zuen.

## Karrera politikoa

2005eko Hauteskunde Orokorretan, Leicester-East barrutian izan zen hautagai, eta Keith Vaz laboristaren atzetik geratu zen bigarren. Alderdi Kontserbadoreko hautagai gisa errepikatu zuen Bexhill and Battle konderrian, baina bertan ere huts egin zuen. Azkenik, Fareham konderriak aukeratu zuen 2015erako. Londresko Batzarrerako ere aurkeztu zen, 2012an, baina ez zuten hautatu. 2022an Alderdi Kontserbadoreko lider berrirako hautagaia aurkeztu zen, eta ez zen hautatu.

## Karrera parlamentarioa

Fareham barrutiko Komunen Ganberako diputatu hautatu zuten 2015ean, % 56,1eko babesarekin eta 22.262 botorekin.
Komunen Ganberan hainbat batzordetan parte hartu du eta Gazteen Finantza Hezkuntzari buruzko talde parlamentarioaren buru izan da (2016ko irailetik 2017. urteko maiatzera).
Europako Batasunetik Erresuma Batuko Irteeraren aldeko kanpaina egin zuen 2016. urtean. Bere barrutian botoen gehiengoak (% 55) Brexitaren alde egin zuen. European Research Group-eko lehendakaria izan da, Brexitaren aldeko diputatu kontserbadoreen taldea.
2017. urteko hauteskunde orokorren ondoren, Ogasun Departamentuko ministroen idazkari parlamentarioa izendatu zuten.
2018ko urtarrilaren 8an, Europako Batasuneko Irteerarako Ministerioko Estatu Parlamentarioko Idazkariorde izendatu zuten. Erresuma Batutik Europar Batasunetik irten ondoren, Dominic Raabekin batera, 2018ko azaroaren 15ean utzi zuen lanpostua, EBtik kentzeko erabakiaren proiektua argitaratu eta biharamunean.
Liz Trussen gobernuan Barne Ministro izan zen, baina izendatu eta aste batzuetara utzi zuen postua.

## Erreferentziak

* ↑ Fareham. BBC News 7 mai 2015.
* ↑ «From refugees to Parliament: The Goan experience» The Times of India 13 septembre 2015.
* ↑ About Suella. Suella Fernandes.
* ↑ McGauran, Ann. (2 juillet 2015). Who’s on the new education select committee?. Schools Week.
* ↑ Iziren, Adeline. (30 avril 2005). «What happened next?» The Guardian (Guardian News and Media).
* ↑ Arthur, Sylvia. (6 septembre 2003). «The road to No 10» The Guardian (Guardian News and Media).
* ↑ Suella Fernandes – Planning & Environment. No5.
* ↑ Parliamentary candidates to watch. Insight Consulting Group (ICG).
* ↑ «Election Data 2005» Electoral Calculus.
* ↑ Rigby, Elizabeth. (10 décembre 2014). «Being brown and a woman handicaps candidate says Tory» Financial Times.
* ↑ Boycott-Owen, Mason. (2022-07-14). Suella Braverman voted out in second round of Conservative leadership contest. ISSN 0307-1235..
* ↑ «New MP for Fareham pledges her commitment in her maiden speech» The News (Portsmouth) 2 juin 2015.
* ↑ Suella Fernandes MP. UK Parliament.
* ↑ Joint Select Committee: Draft Investigatory Powers Bill Joint Committee – membership. UK Parliament.
* ↑ APPG on Financial Education for Young People Report Launch in Parliament. Young Enterprise.
* ↑ «Brexit: Fareham result and reaction» The News (Portsmouth) juin 2016.
* ↑ «Interview: The double-hatted Suella Fernandes – both a member of the Government and a pro-Leave group leader» Conservative Home.
* ↑ Parliamentary Private Secretaries: full list. Conservative Home.
* ↑ «Suella Fernandes MP» GOV.UK (UK Government).
* ↑ https://www.fxstreet.com/news/suella-braverman-reported-to-not-yet-resign-from-uk-government-bbc-201807090840
* ↑ Yandell, Chris. (15 novembre 2018). «Suella Braverman, Tory MP for Fareham, resigns her government post over proposed Northern Ireland Backstop» Southern Daily Echo.

## Kanpo estekak

* Datuak: Q19957769
* Multimedia: Suella Braverman / Q19957769